2. ลักษณะการประกอบธุรกิจ

2.  

2.1 ประวัติความเป็นมาการเปลี่ยนแปลงและพัฒนาการที่สำคัญ

ในปี 2551 บริษัทฯ ได้เพิ่มกำลังการผลิต บี.โอ.พี.พี. ฟิล์ม อีก 8,000 ตัน/ปี
เพื่อรองรับความต้องการของตลาดที่เพิ่มขึ้น โดยการ De-bottleneck และ Modernize
สายการผลิต บี.โอ.พี.พี. ฟิล์ม ที่ 2 และสายการผลิตที่ 4 โดยยกเลิกแผนการ De-bottleneck
สายการผลิตที่ 1 และสายการผลิตที่ 3
เนื่องจากภาวะเศรษฐกิจที่ถดถอยทั่วโลกตั้งแต่กลางไตรมาสที่ 3 ปี 2551 เป็นต้นมา

2.2 ภาพรวมการประกอบธุรกิจของ บริษัทฯ บริษัทย่อย และบริษัทร่วม

ปัจจุบัน บี.โอ.พี.พี. ฟิล์ม แบ่งเป็น 2 ตลาด คือ ตลาดทั่วไป Commodity Market
ซึ่งมีสัดส่วนความต้องการทั่วโลกประมาณร้อยละ 80 ของตลาด บี.โอ.พี.พี. ฟิล์ม
ทั้งหมดและตลาดฟิล์มชนิดพิเศษ (Specialty Market)
มีสัดส่วนความต้องการทั่วโลกประมาณร้อยละ 20 ซึ่งจะอธิบายชนิดของ Specialty Film
ในหัวข้อการวิจัยและพัฒนา

ในอดีต บี.โอ.พี.พี. ฟิล์ม มีอัตราการเจริญเติบโตโดยเฉลี่ยร้อยละ 8-10
เมื่อเทียบกับอัตราการเจริญเติบโตของโลกที่ร้อยละ 3 – 4 แสดงว่า บี.โอ.พี.พี. ฟิล์ม
เป็นสินค้าซึ่งมีศักยภาพที่จะขยายตัวในอนาคตสูงกว่าการเจริญเติบโตของมูลค่าผลิตภัณฑ์มวลรวมของโลก
(GDP) โดยมีประเทศสาธารณรัฐประชาธิปไตยประชาชนจีนมีอัตราการบริโภคเพิ่มขึ้นประมาณร้อยละ
15 – 20 สำหรับประเทศไทย มีอัตราการบริโภคเพิ่มขึ้นประมาณร้อยละ 10-12
ส่วนประเทศที่เจริญแล้วเช่น สหรัฐอเมริกา ยุโรปตะวันตก ญี่ปุ่น ออสเตรเลีย
และนิวซีแลนด์จะมีอัตราการบริโภคเพิ่มขึ้นเพียงร้อยละ 2-3
เท่านั้นเนื่องจากมีอัตราการบริโภคต่อคนสูงอยู่แล้ว

นอกจากบี.โอ.พี.พี. ฟิล์ม ที่จะเจริญเติบโตตามจำนวนประชากรที่เพิ่มขึ้นร้อยละ 3 – 4 ต่อปี
บี.โอ.พี.พี. ฟิล์ม ยังถูกใช้เป็นวัสดุทดแทนวัสดุอื่น ๆ เช่น ทดแทน Cellophane ประมาณ 1
ล้านตันต่อปี ทดแทนกระดาษ 500,000 ตันต่อปี และทดแทน PVC Sheet ประมาณ 200,000
ตันต่อปี สาเหตุที่สำคัญที่ บี.โอ.พี.พี. ฟิล์ม ทดแทน Cellophane และกระดาษเพราะ
Cellophane
และกระดาษต้องทำจากเยื่อไม้ทำให้มีการทำลายป่าไม้จำนวนมากสร้างความเสียหายให้กับสิ่งแวดล้อม
และระบบนิเวศวิทยา รัฐบาลประเทศต่าง ๆ ทั่วโลกจึงต้องออกกฎหมาย
ห้ามทำลายป่าไม้นอกจากการปลูกส่วนเกษตรและต้องใช้ไม้ที่ปลูกเองมาทำเยื่อไม้ทำให้ต้นทุนของการผลิตเยื่อไม้สูงมาก
ส่งผลให้ต้นทุนการผลิต Cellophane และกระดาษสูงขึ้นมากเช่นกัน บี.โอ.พี.พี. ฟิล์ม
จึงถูกนำมาแทนที่เพราะมีต้นทุนการผลิตที่ต่ำกว่ามาก นอกจากนี้ บี.โอ.พี.พี. ฟิล์ม
ยังถูกใช้ในอุตสาหกรรมก่อสร้างโดยใช้เคลือบผิวแผ่นเหล็กไร้สนิม
ยิปซั่มบอร์ดและเฟอร์นิเจอร์เพื่อป้องกันรอยขีดข่วนและเปื้อนก่อนส่งรับงาน
จากเหตุผลดังกล่าวข้างต้น บี.โอ.พี.พี. ฟิล์ม จึงมีศักยภาพการเติบโตสูงกว่า GDP มากกว่า 2
เท่า

ในกลางปี 2550 เป็นต้นมา บี.โอ.พี.พี. ฟิล์ม ทั่วโลกเกิดการขาดแคลนขึ้นเนื่องจากผู้ผลิต
บี.โอ.พี.พี. ฟิล์ม ปิดกิจการไปมากกว่า 30
รายในช่วงก่อนหน้านี้ทำให้กำลังการผลิตหายไปมากกว่า 500,000 ตัน/ปี
ก่อให้เกิดภาวะขาดแคลนส่งผลให้ราคาขาย บี.โอ.พี.พี. ฟิล์ม
ปรับตัวสูงขึ้นตามลำดับจนกระทั่งสูงสุดที่ประมาณ 3,000 เหรียญ/ตัน ในไตรมาสที่ 2 ปี 2551
ในขณะที่เม็ดพลาสติก พี พี ก็ปรับตัวสูงขึ้นเป็น 2,100 เหรียญต่อตันในช่วงเวลาเดียวกัน
เมื่อเกิดภาวะเศรษฐกิจถดถอยทั่วโลกอย่างรุนแรงตั้งแต่กลางไตรมาสที่ 3 ปี 2551 เป็นต้นมา
ราคาน้ำมันดิบได้ปรับตัวลดลงอย่างรุนแรง จากระดับราคาสูงสุดที่ 147 เหรียญต่อบาร์เรล ในเดือน
กรกฎาคม ปี 2551 เหลือเพียง 40 – 45 เหรียญต่อบาร์เรลในเดือน ธันวาคม 2551
ส่งผลให้ราคาเม็ดพลาสติกพี พี ปรับตัวลดลงอย่างรุนแรงจากระดับราคา 2,100
เหรียญต่อตันในเดือน กรกฎาคม ปี 2551 เหลือเพียง 750 เหรียญต่อตันในเดือนธันวาคม ปี 2551
บี.โอ.พี.พี. ฟิล์ม ก็ได้ผลกระทบเช่นเดียวกันโดยราคาก็ได้ปรับตัวลงอย่างรุนแรงจากราคา 3,000
เหรียญ/ตัน ในเดือน กรกฎาคม 2551 เหลือเพียง 1,300 เหรียญ/ตัน ในเดือนธันวาคม 2551
ทำให้บริษัทฯ ประสบภาวะขาดทุนจากราคาเม็ดพลาสติก พี.พี.ใน Stock
ซึ่งมีราคาสูงและยอดขายที่ลดลง 50 % ในไตรมาสที่ 4 ปี 2551 อย่างไรก็ตาม บริษัทฯ
สามารถจะล้างวัตถุดิบเม็ดพลาสติก พี.พี. ในราคาสูงหมดสิ้นแล้ว ณ สิ้นปี 2551 ที่ผ่านมา
โดยบริษัทฯ ยังคงมีผลการดำเนินงานกำไรจำนวน 237
ล้านบาทเมื่อหักสำรองส่วนสูญเสียจากบริษัทย่อยจำนวน 90 ล้านบาท คงเหลือกำไรสุทธิจำนวน 147
ล้านบาทซึ่งนับว่ามีผลประกอบการที่ดีกว่าคู่แข่งส่วนมากในอุตสาหกรรมเดียวกันจากนโยบายการเพิ่มสัดส่วน
Specialty Film ของบริษัทฯ ดังที่ได้กล่าวแล้วข้างต้น

บริษัท ไทยคอปเปอร์ อินดัสตรี่ จำกัด (มหาชน) สำหรับการลงทุนในบริษัท ไทยคอปเปอร์ อินดัสตรี่
จำกัด (มหาชน) (ไทยคอปเปอร์) ประกอบธุรกิจถลุงแร่ทองแดง
ผลิตและจำหน่ายทองแดงแผ่นบริสุทธิ์และผลิตภัณฑ์พลอยได้ มีโรงงานตั้งอยู่ที่ 9 หมู่ที่ 8
ถนนมาบข่าปลวกแดง ตำบลมาบข่า กิ่งอำเภอนิคมพัฒนา จังหวัดระยอง

ปัจจุบันบริษัทฯ ได้สำรองการด้อยค่าของเงินลงทุนจากหุ้นที่อยู่ในบริษัทดังกล่าวจำนวน 1,519
ล้านบาทแล้วตั้งแต่ไตรมาสที่ 3 ปี 2550 บริษัทฯ จึงจะไม่ได้ผลกระทบจากการดำเนินงานของ
ไทยคอปเปอร์ หาก ไทยคอปเปอร์
สามารถหาผู้ซื้อมาปรับโครงสร้างหนี้กับสถาบันการเงินเจ้าหนี้ของ ไทยคอปเปอร์ ได้ บริษัทฯ
อาจจะได้รับรู้กำไรซึ่งเกิดจากการขายหุ้นให้กับผู้ลงทุนรายใหม่ต่อไป

บริษัท ริเวอร์ไซด์ทาวเวอร์ จำกัด (ริเวอร์ไซด์) บริษัท ไทยฟิล์มอินดัสตรี่ จำกัด (มหาชน)
ถือหุ้นอยู่ ร้อยละ 99.99999 เป็นโครงการคอนโดมิเนียม 32 ชั้น ริมแม่น้ำเจ้าพระยา
ถนนพระราม 3 ซึ่งโครงการนี้ได้ดำเนินการก่อสร้างเสร็จสมบูรณ์
ได้จดทะเบียนนิติบุคคลอาคารชุดเรียบร้อยแล้ว โดยเริ่มทยอยโอนได้ตั้งแต่เดือนกันยายน 2541
เป็นต้นมา

ปัจจุบันบริษัท ริเวอร์ไซด์ ทาวเวอร์ จำกัด (ริเวอร์ไซด์) มียูนิตที่จะรอขายอยู่ประมาณ 46 ยูนิต
แต่บริษัทฯ ได้สำรองด้อยค่าของอาคารชุดดังกล่าวเพิ่ม เพิ่มขึ้นอีกประมาณ 90 ล้านบาท บาท
เหลือต้นทุนในบัญชีของบริษัทฯ เพียง 314 ล้านบาท ซึ่งบริษัทฯ
น่าจะได้รับกำไรเพิ่มขึ้นเมื่อขายและปิดโครงการเพราะราคาขายน่าจะอยู่ที่ 12 – 15 ล้านบาท
ต่อยูนิต ในปัจจุบันซึ่งถือว่าบริษัทฯ ดำเนินการในลักษณะอนุรักษ์นิยม (Conservative
Accounting Practice) ซึ่งเป็นนโยบายที่บริษัทฯ ยึดถือตลอดมา

โครงสร้างการถือหุ้นในกลุ่มบริษัทฯ

บริษัท สัดส่วนการถือหุ้น (ร้อยละ)

บริษัท ริเวอร์ไซด์ทาวเวอร์ จำกัด 99.993 มีกรรมการร่วมกัน

บริษัท ไทยคอปเปอร์ อินดัสตรี่ จำกัด (มหาชน) 18.96 มีกรรมการร่วมกัน

บริษัท เลควูดเรียลเอสเตท จำกัด 10.00 มีกรรมการร่วมกัน

บริษัท เลควูดคันทรีคลับ จำกัด 5.00 มีกรรมการร่วมกัน

บริษัทไทยน็อกซ์ สเตนเลส จำกัด (มหาชน) - มีกรรมการร่วมกัน

บริษัท พี เอ็ม กรุ๊ป จำกัด - มีกรรมการร่วมกัน

รายชื่อผู้ถือหุ้นของบริษัทไทยฟิล์มอินดัสตรี่ จำกัด (มหาชน)

+--------------------------------------+------------------+------------+
| รายชื่อผู้ถือหุ้น                           | วันปิดสมุดทะเบียน 24 |            |
|                                      | มีนาคม 2552       |            |
+--------------------------------------+------------------+------------+
|                                      | จำนวนหุ้นที่ถือ       | %          |
+--------------------------------------+------------------+------------+
| 1.  กลุ่มนายประยุทธ มหากิจศิริ             | 796,933,469      | 74.83      |
|                                      |                  |            |
| 2.  ธนาคาร กรุงเทพ จำกัด (มหาชน)       | 52,191,276       | 4.90       |
|                                      |                  |            |
| 3.  นายไพศาล แซ่ล่อ                    | 14,360,394       | 1.35       |
|                                      |                  |            |
| 4.  นายโรจน์ ลิ้มสวัสดิ์                   | 12,830,050       | 1.20       |
|                                      |                  |            |
| 5.  นายสุธี ลิ่มอติบูลย์                    | 11,900,058       | 1.12       |
|                                      |                  |            |
| 6.  นายวินัย คล่องประกิจ                 | 4,703,621        | 0.44       |
|                                      |                  |            |
| 7.  นายนิรันดร ศรียงค์                   | 3,845,007        | 0.36       |
|                                      |                  |            |
| 8.  นายชัยยศ เขมัษเฐียร                 | 3,795,972        | 0.36       |
|                                      |                  |            |
| 9.  นายบพิธ ภัทรรังรอง                  | 3,637,000        | 0.34       |
|                                      |                  |            |
| 10. นายพรชัย ชาญวนิชวงศ์                | 3,500,000        | 0.33       |
+--------------------------------------+------------------+------------+

หมายเหตุ ผู้ถือหุ้นกลุ่มนายประยุทธ มหากิจศิริ ประกอบด้วย นายประยุทธ มหากิจศิริ, นางสุวิมล
มหากิจศิริ

นางสาวอุษณีย์ มหากิจศิริ, นายเฉลิมชัย มหากิจศิริ, นางสาวอุษณา มหากิจศิริ, นายประสาธน์
มหากิจศิริ

นายยงเกียรติ มหากิจศิริ, บริษัท พีเอ็ม กรุ๊ป จำกัด และบริษัท อีลิท ฟูด จำกัด

2.3 โครงสร้างรายได้ที่เกิดจากขายผลิตภัณฑ์

  ----------------- ---------- -------- ---------- -------- ---------- --------
                    ปี2551               ปี2550               ปี2549      

                    (ล้านบาท)   %        (ล้านบาท)   %        (ล้านบาท)   %

  ในประเทศ :                                                           

  ฟิล์ม บี.โอ.พี.พี      1,321.90   23.55    1,292.24   22.09    1,133.76   23.75

  ฟิล์ม โพลีเอสเตอร์    80.56      1.44     70.44      1.20     73.31      1.54

  ฟิล์ม ซี.พี.พี         93.11      1.66     48.82      0.83     11.11      0.23

  ฟิล์ม เคลือบอลูมิเนียม  18.52      0.33     34.40      0.59     48.71      1.02

  รวมในประเทศ       1,514.09   26.98    1,445.90   24.71    1,266.89   26.54

  ต่างประเทศ :                                                          

  ฟิล์ม บี.โอ.พี.พี      3,849.39   68.59    4,119.84   70.41    3,211.49   67.29

  ฟิล์ม โพลีเอสเตอร์    120.36     2.15     118.76     2.03     54.20      1.14

  ฟิล์ม ซี.พี.พี         21.05      0.38     17.27      0.30     43.82      0.92

  ฟิล์ม เคลือบอลูมิเนียม  106.36     1.90     149.47     2.55     196.28     4.11

  รวมต่างประเทศ      4,097.16   73.02    4,405.34   75.29    3,505.79   73.46

  รวมทั้งหมด          5,611.25   100.00   5,851.24   100.00   4,772.68   100.00
  ----------------- ---------- -------- ---------- -------- ---------- --------

2.4 เป้าหมายการดำเนินธุรกิจ (Goal)

บริษัทฯ ได้ดำเนินการลงทุนเพื่อ De-bottleneck และ Modernize เครื่องจักร BOPP
สายการผลิตที่ 2 และ 4 ในช่วงปีที่ 2551 ต่อ 2552 ทำให้บริษัท มีกำลังการผลิต BOPP FILM
เพิ่มขึ้นอีก 8,000 ตัน/ปี หรือมีกำลังการผลิต BOPP FILM เพิ่มขึ้นอีก 8,000 ตัน/ปี
หรือมีกำลังการผลิต BOPP FILM รวม 108,000 ตัน/ปี และยกเลิกแผนการลงทุนเพื่อ
De-bottleneck และ Modernize เครื่องจักร BOPP FILM สายการผลิตที่ 1
และสายการผลิตที่ 3 เนื่องจากเกิดภาวะเศรษฐกิจถดถอยทั่วโลกตั้งแต่กลางไตรมาสที่ 3 ปี 2551
เป็นต้นมาและบริษัทไม่สามารถคาดคะเนได้ว่าภาวะเศรษฐกิจถดถอยทั่วโลกจะส่งผลกระทบกับการเจริญเติบโตและ
Consumption ทั่วโลกจะลดลงอย่างมีนัยสำคัญหรือไม่เพียงใด
ปัจจุบันบริษัทมีสัดส่วนการส่งออกประมาณ 70 % และยอดขายภายในประเทศประมาณ 30 %